CELEX: 32005R2060
Language: sk
Date: 2005-12-16 00:00:00
Title: Nariadenie Komisie (ES) č. 2060/2005 zo  16. decembra 2005 , ktorým sa mení a dopĺňa nariadenie (ES) č. 1065/2005 s ohľadom na množstvo, ktoré pokrýva stála verejná súťaž na vývoz jačmeňa v držbe nemeckej intervenčnej agentúry

17.12.2005   
            
            
               SK
            
            
               Úradný vestník Európskej únie
            
            
               L 331/3
            
         
      NARIADENIE KOMISIE (ES) č. 2060/2005
   zo 16. decembra 2005,
   ktorým sa mení a dopĺňa nariadenie (ES) č. 1065/2005 s ohľadom na množstvo, ktoré pokrýva stála verejná súťaž na vývoz jačmeňa v držbe nemeckej intervenčnej agentúry
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 1784/2003 z 29. septembra 2003 o spoločnej organizácii trhu s obilninami (1), a najmä na jeho článok 6,
   keďže:
   
               (1)
            
            
               Nariadenie Komisie (EHS) č. 2131/93 (2) stanovuje postup a podmienky predaja obilnín v držbe intervenčných agentúr.
            
         
               (2)
            
            
               Nariadenie Komisie (ES) č. 1065/2005 (3) otvorilo stálu verejnú súťaž na vývoz 530 000 ton jačmeňa, ktorý je v držbe nemeckej intervenčnej agentúry.
            
         
               (3)
            
            
               Nemecko informovalo Komisiu o úmysle svojej intervenčnej agentúry zvýšiť množstvo ponúknuté do verejnej súťaže na účely vývozu o 102 272 ton. Vzhľadom na túto požiadavku, dostupné množstvá a situáciu na trhu je potrebné súhlasne odpovedať na žiadosť Nemecka.
            
         
               (4)
            
            
               V dôsledku toho je potrebné zmeniť a doplniť nariadenie (ES) č. 1065/2005.
            
         
               (5)
            
            
               Opatrenia stanovené v tomto nariadení sú v súlade so stanoviskom Riadiaceho výboru pre obilniny,
            
         PRIJALA TOTO NARIADENIE:
   Článok 1
   Článok 2 nariadenia (ES) č. 1065/2005 sa nahrádza takto:
   
      „Článok 2
      Verejná súťaž sa vzťahuje na maximálne množstvo 632 272 ton jačmeňa, ktorý sa má vyviezť do tretích krajín, s výnimkou Albánska, Bývalej juhoslovanskej republiky Macedónsko, Bosny a Hercegoviny, Bulharska, Kanady, Chorvátska, Spojených štátov amerických, Lichtenštajnska, Mexika, Rumunska, Srbska a Čiernej Hory (4) a Švajčiarska.
   
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 16. decembra 2005
      
         
            Za Komisiu
         
         Mariann FISCHER BOEL
         
         
            členka Komisie
         
      
   
   
      (1)  Ú. v. EÚ L 270, 21.10.2003, s. 78. Nariadenie zmenené a doplnené nariadením (ES) č. 1154/2005 (Ú. v. EÚ L 187, 19.7.2005, s. 11).
   
      (2)  Ú. v. ES L 191, 31.7.1993, s. 76. Nariadenie naposledy zmenené a doplnené nariadením (ES) č. 749/2005 (Ú. v. EÚ L 126, 19.5.2005, s. 10).
   
      (3)  Ú. v. EÚ L 174, 7.7.2005, s. 48. Nariadenie naposledy zmenené a doplnené nariadením (ES) č. 1868/2005 (Ú. v. EÚ L 300, 17.11.2005, s. 5).
   
      (4)  Vrátane Kosova, tak ako ho definuje rezolúcia Bezpečnostnej rady Spojených národov č. 1244 z 10. júna 1999.“